ANUNŢ

În temeiul art. IV alin. (1) lit. a) din Ordonanța de Urgență a Guvernului nr. 34/2023 privind unele măsuri fiscal-bugetare, prorogarea unor termene, precum și pentru modificarea și completarea unor acte normative, publicată în Monitorul Oficial al României, Partea I nr. 415 din 15.05.2023 **„în anul 2023, începând cu data intrării în vigoare a prezentei ordonanțe de urgență, se suspendă ocuparea prin concurs sau examen a posturilor vacante sau temporar vacante”,**

Agenția Națională de Administrare a Bunurilor Indisponibilizate anunță anularea concursului organizat în data de 07.06.2023, ora 10:00 (proba scrisă) și în termenul legal interviul, în vederea ocupării pe durată nedeterminată a funcției publice de execuție vacante de consilier, clasa I, gradul profesional principal în domeniul financiar – contabil și cu atribuții de contabilitate și salarizare în cadrul Serviciului suport operațional.